Številka: 3500-0009/2024-28

Datum: 9. 6. 2025

 **Na podlagi četrtega odstavka 138. člena Zakona o urejanju prostora (ZUreP-3) (Uradni list RS, št.**[**199/21**](https://www.uradni-list.si/glasilo-uradni-list-rs/vsebina/2021-01-3971)**,**[**18/23**](https://www.uradni-list.si/glasilo-uradni-list-rs/vsebina/2023-01-0348)**– ZDU-1O,**[**78/23**](https://www.uradni-list.si/glasilo-uradni-list-rs/vsebina/2023-01-2478)**– ZUNPEOVE,**[**95/23**](https://www.uradni-list.si/glasilo-uradni-list-rs/vsebina/2023-01-2670)**– ZIUOPZP in**[**23/24**](https://www.uradni-list.si/glasilo-uradni-list-rs/vsebina/2024-01-0694)**) in 19. člena Statuta Mestne občine Nova Gorica (Uradni list RS, št. 13/12, 18/17, 18/19) Mestna občina Nova Gorica objavlja:**

# **JAVNO NAZNANILO**

**o javni razgrnitvi pobude in Elaborata lokacijske preveritve** **za določanje obsega stavbnega zemljišča pri posamični poselitvi na parceli št. 3711/12 k.o. Šmihel**

(Identifikacijska številka prostorskega akta v zbirki prostorskih aktov: **5235**)

1. Mestna občina Nova Gorica naznanja javno razgrnitev pobude in Elaborata lokacijske preveritve za določanje obsega stavbnega zemljišča pri posamični poselitvi, na zemljišču s parcelno številko **3711/12 k.o. Šmihel**, ki ga je pripravil : Vladimir Slamič univ. dipl. inž. arh., z datumom junij 2024.
2. Identifikacijska številka lokacijske preveritve v prostorskem informacijskem sistemu je **5235**.
3. Gradivo lokacijske preveritve bo od **10. 6. 2025 do vključno 27. 6. 2025** javno razgrnjeno na spletnem naslovu: [Mestna občina Nova Gorica](https://www.nova-gorica.si/), gradivo v fizični obliki pa si bo v času razgrnitve možno ogledati vsak dan v času uradnih ur v glavni pisarni Mestne občine Nova Gorica, pritličje desno, soba 12.
4. Postopek lokacijske preveritve se nanaša na zemljišče s parcelno številko **3711/12 k.o. Šmihel**, EUP ŠM-09/092.
5. V okviru javne razgrnitve ima javnost pravico dajati pripombe in predloge na razgrnjeno gradivo. Pripombe in predlogi se lahko do konca javne razgrnitve pošljejo na naslov: Mestna občina Nova Gorica, Trg Edvarda Kardelja 1, 5000 Nova Gorica, z oznako »Javna razgrnitev lokacijske preveritve – pripombe« ali na elektronski naslov: mestna.obcina@nova-gorica.si, pri čemer se pod »zadeva« navede »Lokacijska preveritev na parceli št. **3711/12 k.o. Šmihel**«

Ob oddaji pripombe se bodo osebni podatki v skladu z 59. členom ZUreP-3 obdelovali le za namen uveljavitve razgrnjene lokacijske preveritve ter ne bodo javno objavljeni in bodo varovani s Splošno evropsko uredbo o varstvu osebnih podatkov (GDPR), veljavnim zakonom o varstvu osebnih podatkov ter internimi akti Mestne občine Nova Gorica.

Mestna občina Nova Gorica bo prispele pripombe in predloge javnosti preučila, do njih zavzela stališča in jih priložila gradivu za obravnavo na Mestnemu svetu Mestne občine Nova Gorica ter jih objavila na spletni strani [občine](https://www.nova-gorica.si/).

Javno naznanilo se objavi na spletni strani [Mestne občine Nova Gorica](https://www.nova-gorica.si) ter na oglasni deski Mestne občine Nova Gorica in Krajevne skupnosti Ozeljan-Šmihel.

 Samo Turel

Župan